Balada o vojniku
Balada o vojniku () je sovjetski dugometražni film iz 1959. godine u režiji Grigorija Čuhraja, sa Vladimirom Ivašovim i Žanom Prohorenko u glavnim ulogama. Producentska kuća filma je Mosfilm. Osvojio je nekoliko uglednih međunarodnih nagrada, uključujući Specijalnu nagradu na filmskom festivalu u Kanu (1960.), BAFTA nagradu za najbolji film (1962.) i nominaciju za Oskar za najbolji originalni scenario (1962.). Scenaristi filma Grigorij Čuhraj i Valentin Ežov za ovaj film su dobili Lenjinovu nagradu 1961. godine.

Radnja 

Radnja filma je smještena u Drugi svjetski rat, 1942. godine i prati mladog ruskog vojnika Alekseja Nikolajeviča Skvorsova (Vladimir Ivašov), na nagradnom odsustvu, na putu od prve linije fronta do rodne kuće. Kao nagradu za uništavanje tri njemačka tenka, devetnaestogodišnji Aleksej, na svoj zahtjev, kao nagradu od generala dobija 6 dana odsustva sa fronta da bi otišao kući da se pozdravi sa majkom i da popravi krov na kući. Na putovanju do kuće, vozom, on upoznaje nekoliko ljudi i zaljubljuje se u slučajnu saputnicu Šuru (Žana Prohorenko).
Balada o vojniku nije primarno ratni film, nego u kontekst rata smješta različite ljubavne priče: romantičnu ljubav mladog para, vjernost i nevjerstvo supružnika i roditeljsku ljubav.

Spoljašnje veze 

 O filmu na stranici Leksikografskog zavoda Miroslav Krleža

Sovjetski filmovi
Ratni filmovi
Dramski filmovi
Romantični filmovi
Filmovi o Drugom svjetskom ratu
Authority control 2